Ġiet fi tmiemha kmieni l-esperjenza tat-timijiet nazzjonali tal-Italja u tal-Ingilterra mit-Tazza tad-Dinja fil-Brażil hekk kif iż-żewġ timijiet spiċċaw fit-tielet u r-raba’ post rispettivament tal-grupp tagħhom. Il-logħba tal-lejla kienet kruċjali għat-tim nazzjonali Taljan biex jikkwalifikaw għall-kwarti tal-finali. Madankollu l-Italja spiċċat megħluba bl-iskor ta’ wieħed b’xejn kontra t-tim tal-Urugwaj b’gowl ta’ Godin fil-71 minuta tat-tieni taqsima. It-tim nazzjonali Ingliż li kien diġà matematikament impossibbli għalihom li jikkwalifikaw għall-kwarti, kisbu l-ewwel punt tagħhom f’din il-kompetizzjoni kontra t-tim ta’ Costa Rica meta spiċċaw fi draw ta’ xejn b’xejn.